钦定古今图书集成/理学汇编/学行典/第243卷 > 周相
## 钦定古今图书集成/理学汇编/学行典/第243卷 > 周相

按《宁波府志》：“周相，字良佐，淳谨笃实。尝游学他乡，夜
有女奔之，拒不纳，诘旦即托故辞去。赴省试，有女疫
于舟，同行皆弃去，相守逮终，捐己资棺殓之。嘉靖二
年，以贡司教茶陵，严条约程课，诸生贫乏者不责修
馔。士颂其贤，为立祠于名宦。居家以孝友称。周死，恤
贫开义学以教族之子弟，人皆称之。”